《不下带道存》
宋代·林希逸

自外元无道，抠衣乐圣门。能因机以悟，不下带而存。

身俯心何愧，腰垂手可扪。步趋如有见，左右自逢原。

鞶锡殊三褫，绅书味数言。垂鱼何足羡，愈以训儿孙。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。